זה המקום להגשים חלומות! ספרו לי מה חסר לכם, מה אתם מתכננים, מה הצבעים שלכם- וביחד נרכיב את זה.
אריחים מתאימים להרבה מקומות- נסו לפתוח את הראש ולדמיין. בכל כך הרבה מקומות אריחים ישתלבו מצויין- בעץ, בברזל, במדרגות, בתוך פרקט, כחיפוי לנישות, כשילוטים לפרויקטים גדולים, קטנים, ציבוריים, פרטיים, קבלניים.
אם יש לכם רעיון שעוד לא חשבתי עליו- זה מעולה!
אם בא לכם משהו שראיתם כאן, באתר שלי, אבל אתם רוצים את זה אחרת- אנא, שתפו אותי במחשבותיכם. נתחיל בשיחה והתלבטות משותפת- אם צריך, אציע סקיצה, ונתקדם בהדרגה.
כאן המקום לתכנן בגדול וגם בעלי עסקים, מוסדות וקבלנים מוזמנים לפנות.
זה פשוט. רק כתבו לי ונדבר.
שלט הכניסה לשכניה הוא יחיד ומיוחד. הוא תוכנן מראש להיות מוטבע בסלע גדול שהונח בכניסה לישוב הגלילי, והבקשה היתה שיופיע ליד השלט, הטקסט שנמצא חקוק בבית הכנסת העתיק בקיסריה, ובו איזכור שם הישוב. ניסיתי להכניס לשלט את הצמחיה הגלילית של צמחי התבלין, את התחושה של משהו עתיק, מפעם, וגם את צורת הכתב המקורית שהופיעה ומתארת את משמרות הכהנים בגליל.
ציור קיר גדול זה (100X200), הוזמן וצוייר לכבוד יום הולדת 60 למדינה ונושאו הוא שלום. 'ונתתי שלום בארץ'.
הוא מוטבע על חומת אבן ברחוב בשכונת רבין בכרמיאל.
תמונת קיר בכניסה לבית בטבעון, כפי שתוכננה ביחד עם האדריכלית דרית מיוחס.
התמונה מורכבת מ12 אריחים של 30X30 כל אחד (90 רוחב ו120 גובה).
בתמונות מודגם גם תהליך העבודה וגם התוצאה הסופית.
יעל רצתה תמונת קיר גדולה עם מוטיבים ישראלים ויהודיים. היא ידעה עוד כשתכננה את הכניסה, שזה יהיה הקיר המיועד.
התמונה מורכבת מ16 אריחים של 30X30 (סה'כ- 120X120 ס"מ).
ביחד עם התמונה תוכנן כבר שילוט כניסה ואריחי עיטור לכניסה הנפרדת.
בכניסה לישוב מורשת שבמשגב, בתצפית נוף יפהפיה, מיקמה משפחתו של מיכאל שלומוביץ' את מצפור הנוף לזכרו. במצפור יש סככה יפה, שלט הנצחה עם טקסט שהמשפחה בחרה לכתוב ופנורמת נוף מצוירת, הצופה לעבר הים.השלט והפנורמה מעוטרים בעיטור רימונים. חיבור כל כך ישראלי בעיני.
יותר ויותר אנחנו נחשפים לשיטת הקבורה בקומות. קבורת סנהדרין, זהו שמה.
לוחות ההנצחה מחליפים למעשה את המצבות. הכיתוב נעשה על האריחים. בתוך הרי האבן, לוחות ההנצחה שאני מציעה, הם מיוחדים יותר, צבעוניים יותר ומאפשרים נגיעה אישית.
ניתן להוסיף ציור או משפט או איזכור לפי בחירתכם- קל יותר לתת יחוד לקבר ולמצוא אותו בתוך החלל האיסופי במהירות.גודל הלוחות הסטנדרטי הוא בד"כ סביב 80X80 ס"מ. כל שלט- יותאם לגודל המדויק.